OpenOffice.org

OpenOffice.org (OOo), bol balík kancelárskych aplikácií. Bol to slobodný softvér publikovaný pod licenciou LGPLv3 na operačných systémoch Microsoft Windows, systémoch typu Unix, a Mac OS X.

OOo je založený na zdrojovom kóde staršej verzie StarOffice, ktorú zverejnil Sun Microsystems s úmyslom prelomiť dominanciu balíka Microsoft Office na trhu a umožniť Sunu rýchly vývoj pri nízkych nákladoch.

28. septembra 2010 skupina vývojárov oznámila, že z projektu pod firmou Oracle odcházajú. Založili The Document Foundation, ktorá prevzala vývoj kancelárskeho balíku pod názvom LibreOffice.LibreOffice začína - nová verzia kancelárského balíka. Začiatkom júna 2011 firma Oracle vývoj OpenOffice.org ukončila a odovzdala ho The Apache Software Foundation.  V máji 2012 The Apache Software Foundation uvoľnila prvú verziu z vlastnej produkcie pod názvom Apache OpenOffice.

 Časti balíka OpenOffice.org 
 Writer (textový procesor)
 Calc (tabuľkový kalkulátor)
 Draw (grafický editor)
 Impress (program na prípravu prezentácií)
 Base (Databázové užívateľské nástroje)
 Vizuálny editor HTML
 Záznamník makier
 StarOffice Basic
 Editor matematických rovníc Math
 Export a import formátov Microsoft Word a DocBook XML, export formátov PDF a Macromedia Flash.

 OpenDocument štandard 
Balík OpenOffice.org obsahuje od verzie 2.0 podporu OpenDocument štandardu pre ukladanie súborov. Podpora pre čítanie tohoto formátu bola dodatočne implementovaná aj do verzie 1.1.5.

 Galéria 

 Vývoj a súčasný stav 

 Apache Open Office 

V júni 2011 darovala spoločnosť Oracle zdrojový kód a ochranné známky projektu OpenOffice.org nadácii Apache Software Foundation. Od novovzniknutého projektu Apache OpenOffice sa očakávalo, že na jeho vývoji sa budú podieľať prispievatelia z IBM, distribútorov Linuxu a verejných inštitúcií. V praxi však väčšinu vývoja zabezpečovala spoločnosť IBM, ktorá zamestnala viacerých bývalých vývojárov z Oracle. Aby projekt vyhovel licenčným požiadavkám nadácie Apache, z verzie OpenOffice.org 3.4 beta1 boli odstránené alebo nahradené súčasti, ktorých licencie neboli kompatibilné s licenciou Apache.

Prvé vydanie pod hlavičkou Apache, OpenOffice 3.4.0, vyšlo v máji 2012.

Ešte v tom istom roku IBM darovala kód svojej upravenej verzie OpenOffice.org s názvom Lotus Symphony, ktorý bol začlenený do Apache OpenOffice 4.0. a projekt Symphony bol následne ukončený. Po odchode IBM sa Apache OpenOffice dlhodobo potýka s nedostatkom stabilnej základne prispievateľov. Od roku 2015 má projekt opakované problémy so zabezpečením včasných bezpečnostných aktualizácií. Posledné významné funkčné vydanie bola verzia 4.1 z roku 2014, pričom najnovšia údržbová verzia 4.1.15 bola vydaná 22. decembra 2023.  

 Libre Office 
Dňa 28. septembra 2010, po rokoch nespokojnosti s údajne zanedbávaným zdrojovým kódom a komunitou zo strany spoločností Sun a neskôr Oracle, členovia komunity OpenOffice.org oznámili vznik neziskovej organizácie The Document Foundation a vytvorenie novej odnože projektu s názvom LibreOffice. 

Väčšina linuxových distribúcií rýchlo vymenila OpenOffice za aplikáciu LibreOffice; dokonca aj Oracle Linux od verzie 6 obsahuje LibreOffice namiesto OpenOffice.org alebo Apache OpenOffice. Projekt si rýchlo získal veľký počet vývojárov, pribúdali nové funkcie a väčšina externých vývojárov pôvodného OpenOffice.org prešla k LibreOffice. V marci 2015 server LWN.net porovnal vývoj LibreOffice a Apache OpenOffice a skonštatoval, že „LibreOffice vyhral súboj o zapojenie vývojárov“.

V súčasnosti sa LibreOffice stal štandardným kancelárskym balíkom, ktorý je predinštalovaný vo väčšine linuxových distribúcií.

 Referencie 



 Iné projekty 

 Externé odkazy 
 OpenOffice.org, domáca stránka projektu
 sk.openoffice.org, domovská stránka pre slovenskú lokalizáciu
 development.openoffice.org, domovská stránka pre vývojárov


Kategória:Slobodný softvér
Kategória:Kancelárske balíky